Sunnudagur , 27. Nóvember 2005 11:27 Skrifað af Strandagaldur Brenndur á Alþingi Sigurður Jónsson úr Vatnsfirði . Sigurður viðurkenndi að hafa farið með fjölkynngi og sagði svo frá að hann hefði fyrst reynt gráurt við galdur sinn en það hefði ekki hrifið . Greip hann þá til vallhumals sem hann notaði með kvikasilfri úr fjöðurstaf og sæði sínu ásamt staf sem hann risti á eikarspjald og versi sem hann sjálfur orti . Eggert Bjarnason sýslumaður á Skarði bar fram galdramálsrekstur sýslumanna á Barðaströnd um Jón Úlfsson en hann vildi ekkert meðkenna , var honum dæmd hýðing sem næst lífi hans . Í Árneskirkjusókn urðu hjón bráðdauð , Jón Arnórsson og hans kona , létust með vikubili . Jón Vigfússon yngri sver af sér galdur sem átti að hafa orðið til þess að danskt skip strandaði á Landeyjarsandi . Þorleifur Kortsson kom að málinu . Jón varð síðar biskup á Hólum við lítinn fögnuð heimamanna .